В тази война (1688 – 1697) служи под командата на великия адмирал Турвил и самостоятелните му корсарски акции са рядкост. През 1688 г. едно негово нападение над испански кораб кара Испания да се присъедини към Аугсбургската лига. На следващата година става генерал-лейтенант и ескортира корабите, които трябва да извършат десант в Ирландия, за да свалят Джеймс II и френски войници. Налага се да води сражение с англичаните (битката в залива Бантри), която спечелва. През 1690 г. участва в битката при Бийчи Хед като капитан на кораба "Дофин Роаял". През следващите години службата му при Турвил продължава в трагичната катастрофа при Ла Уг, както и в победата при Лагуш.